**OPĆA BOLNICA VARAŽDIN**

**Ivana Meštrovića 1, Varaždin**

**Broj RKP : 32328 Razdjel : 016**

**Matični broj : 3376982 Šifra djelatnosti : 8610 OIB: 59638828302**

Varaždin, 7.listopad 2022. god.

 **OBRAZLOŽENJE PRIJEDLOGA FINANCIJSKOG PLANA ZA 2023. GODINU**

 **TE PROJEKCIJA ZA 2024. I 2025. GODINU**

Financijski se plan donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije , dobrog financijskog upravljanja i transparentnosti.

Financijski plan Opće bolnice Varaždin čine prihodi i primici te rashodi i izdaci raspoređeni u programe koji se sastoje od aktivnosti i projekata , a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sastoji se od obrazloženja općeg dijela financijskog plana po ekonomskoj klasifikaciji i izvorima financiranja, dok posebni dio financijskog plana opisuje programe, projekte i aktivnosti.

 Financijski plan Opće bolnice Varaždin za 2023. godinu izrađen je prema metodologiji propisanoj Zakonom o proračunu (NN 87/08, 136/12, 15/15, 144/21) , i pod zakonskim aktima kojima se regulira provedba zakonskih rješenja, i to Pravilnikom o proračunskim klasifikacijama (NN 26/10, 120/13, i 01/20), Pravilnikom o proračunskom računovodstvu i računskom planu (NN 124/14, 115,15, 87/16, 3/18, 126/19, 108/20), i Zakonom o fiskalnoj odgovornosti (NN 111/ 18).

 Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje Ministarstva financija, Uputa za izradu proračuna jedinica lokalne i područne (regionalne) samouprave, osnivač Varaždinska županija dostavila nam je Upute za izradu Proračuna Varaždinske županije za razdoblje 2023. -2025. godine KLASA: 402-06/22-01/10,URBROJ: 2186-07/1-22-7 od 19. rujna 2022. godine po kojima je prijedlog izrađen.

OBRAZLOŽENJE OPĆEG DIJELA PRIJEDLOGA FINANCIJSKOG PLANA ZA 2023. GODINU

 I PROJEKCIJA ZA 2024. I 2025. GODINU

 Financijski plan Opće bolnice Varaždin za 2023. godinu planiran je u iznosu od 79.130.034,00 € što je za 3,9 % više u odnosu na I. izmjene i dopune financijskog plana za 2022. godinu .

 Strukturu prijedloga financijskog plana čine:

* Prihodi poslovanja : 79.128.706,00 €
* Prihodi od prodaje nefinancijske imovine : 1.328,00 €
* Rashodi poslovanja : 58.364.811,00 €
* Rashodi za nabavu nefinancijske imovine : 13.908.918,00 €
* Raspoloživa sredstva iz prethodne godine : -6.636.141,00 €

Ukupni prihodi u Financijskom planu za 2023. godinu planirani su u iznosu od 79.130.034,00 € , a prema ekonomskoj klasifikaciji na razini skupine to su :



Prema izvorima financiranja prihodi /rashodi u financijskom planu za 2023. godinu planirani su u slijedećim iznosima:



Najveći udio u prihodima financijskog plana za 2023. godinu ima izvor 43 – Prihodi za posebne namjene u ukupnom iznosu od 49.830.519,00 € ili 68,74% , ostvareni su na temelju ugovornih obveza sa HZZO-om i u najvećem dijelu se koriste za podmirenje Rashoda za zaposlene i Materijalnih rashoda.

Slijedeća veća stavka prema izvorima financiranja je izvor 51 – Pomoći iz EU koje iznose 10.896.538,00 € odnosno 15,03% i koriste se najvećim dijelom za Rashode za nabavu proizvedene dugotrajne imovine.

Slijedi planirani izvor financiranja 52 – Ostale pomoći (iz HZZ i HZZO-a) u iznosu od 6.980.935,00 € odnosno 9,63%, i koristi se najvećim dijelom za podmirenje Materijalnih rashoda.

Opći prihodi i primici iz županijskog proračuna (izvor 11 i 44) planirani su u iznosu od 2.813.002,00 € odnosno 3,88% i koriste se najvećim dijelom za Rashode za nabavu proizvedene dugotrajne imovine i Rashode za dodatna ulaganja na nefinancijskoj imovini

Ukupni rashodi u financijskom planu za 2023. godinu planirani su u iznosu od 72.493.839,00 € , a prema ekonomskoj klasifikaciji na razini skupine dani su u tabličnom prikazu kako je navedeno:



 Rashodi poslovanja u financijskom planu za 2023. godinu planirani su u iznosu od 58.364.811.00 € ili 80,51% . Više od polovine ukupnih rashoda odnosno 63,84% odnosi se na Rashode za zaposlene. Slijedeći značajniji rashod su Rashodi za nabavu proizvedene dugotrajne imovine koji čine udio od 18,10%, te Materijalni rashodi sa 16,20% udjela u ukupnim rashodima.

 Rashodi za nabavu nefinancijske imovine planirani su u iznosu od 13.908.918,00 € ili 19,19%, te Rashodi za dodatna ulaganja na nefinancijskoj imovini u iznosu od 781.940,00 € ili 1,08% ukupnih rashoda.

Ukupni planirani donos manjka iz prethodne(ih) godina iznosi 60.522.429,00 € , a u 2023.godini planira se pokriti 6.636.141,00 €.



 Šire obrazloženje prenesenog manjka dan je u Odluci o sukcesivnom pokriću manjka iz prethodnih godina.

U računu financiranja planirani iznosi za Primitke od financijske imovine i zaduživanja su 0,00 € , a Izdaci za financijsku imovinu i otplate zajmova su 220.164,00 €.



*Izvor podataka : Prijedlog financijskog plana za 2023.godinu i projekcije plana za 2024. I 2025. godinu i ispisan iz sustava 'Riznica'.*

Izvještaj izradila : Božena Čehok,mag.oec. Odgovorna osoba : Damir Poljak, mag.soc.geront.

 Voditelj odjela za plan i analizu Ravnatelj